Asta-s eu: Victor Rebengiuc. 90 de ani - Simona Chitan, Mihaela Michailov
Volumul aduna peste 80 de marturii ale unor personalitati care surprind franturi emotionante din cariera si viata artistului. S-au pastrat texte in care mari regizori, Vlad Mugur, Radu Penciulescu, Liviu Ciulei, Lucian Pintilie, Valeriu Moisescu, Stere Gulea, Andrei Serban, Catalina Buzoianu, Alexandru Dabija si Yuriy Kordonskiy, vorbesc despre spectacolele pe care le-au realizat impreuna cu actorul. Paginile despre familia actorului, cu declaratii semnate de sotia Mariana Mihut si fiul Tudor Rebengiuc, constituie unul dintre cele mai consistente capitole ale cartii. Interviul cu Victor Rebengiuc a fost adus la zi in ultimul capitol al acestui volum, intitulat Am 67 de ani de profesie, dar nu pot spune ca stiu cum se face. In editia de la Editura Vremea, criticul de teatru Alina Epingeac, regizorul Laurentiu Damian, jurnalista Sanda Visan si criticul de film Ionut Mares au conturat ipostaze noi ale actorului, trecand in revista rolurile realizate de acesta in teatru si film in ultimii 15 ani. Partea finala a cartii a fost completata, in editia din 2023, cu cele mai recente spectacole si filme in care a jucat Victor Rebengiuc. In anul I am dat peste o carte, Viata mea in arta de Stanislavski, in care am citit o fraza care m-a marcat profund: Sa iubesti arta din tine si nu pe tine in arta. Mi se pare un lucru esential pentru cariera actoriceasca. In momentul in care incepi sa te iubesti pe tine ca actor si uiti personajul pe care-l ai de jucat, se cam termina cariera ta. Recomand oricui vrea sa se apuce de profesia de actor sa citeasca aceasta carte, pentru ca ii da niste directii foarte clare, cu adevarat importante. Totul tine de modestie si de constientizarea faptului ca artistul nu e un Dumnezeu. Artistul creeaza, dar nu trebuie sa uite nici o clipa cine-i de fapt creatorul. - Victor Rebengiuc